Alvin Stardust

Canwr Seisnig oedd Alvin Stardust (ganwyd Bernard William Jewry; 27 Medi 1942 – 23 Hydref 2014), a elwir hefyd yn Shane Fenton.

 Bywyd personol 
Priododd Stardust deirgwaith yn ei fywyd. Yn 1964, yn Lerpwl, fel Bernard W. Jewry priododd Iris Caldwell,Register of Marriages for Liverpool North Registration District, Vol. 10D (1964), p. 338: CALDWELL, IRIS D, and JEWRY, BERNARD W chwaer Rory Storm a cyn-gariad i George Harrison a Paul McCartney, cyfoedion iddi yn Lerpwl. Yn 1981, priododd Stardust yr actores Liza Goddard, eto dan yr enw Bernard W. Jewry.Register of Marriages for Haringey Registration District, Vol. 12 (1981), p. 1181: GODDARD, LOUISE E, and JEWRY, BERNARD W. Cafodd ei merch, Sophie Jewry, niwed difrifol yn 2 mis oed wedi syrthio lawr y grisiau a thorri ei phenglog; fe wellodd o'i anafiadau yn ddiweddarach. 

Roedd ganddo ddau fab a ddau ferch, ac un o rhieni bedydd yr ieuengaf oedd Cliff Richard.OK! – Issue 261, 27 Ebrill 2001, p.46

Ganwyd ei fab hynaf, Shaun Fenton, yn 1969. Cofnodwyd ei enedigaeth yn Rhagfyr 1969 o dan yr enw Fenton.Register of Births for Liverpool Registration District, Vol. 10D (1969), p. 1313: FENTON, Shaun Alan, mother CALDWELL Ei fab arall yw'r cynhyrchydd drum a bas, Adam F.

Ei drydedd gwraig oedd yr actores a choreograffydd o Abertawe, Julie Paton. Prynodd y cwpl dŷ yn Abertawe, lle byddai Stardust yn byw pan ddim yn teithio. Dywedodd ei wraig ei fod yn teimlo fel hanner-Cymro wedi ei phriodi.

 Marwolaeth 
Daeth ei farwolaeth wythnosau cyn yr oedd yn bwriadu rhyddhau ei albwm cyntaf ers 30 mlynedd, a chwe diwrnod ar ôl sioe yn Regal Cinema, Evesham. Cafodd ddiagnosis o ganser y prostad 18 mis ynghynt. Bu farw Stardust gartref wedi cyfnod o waeledd byr; cadarnhawyd hyn gan ei reolwr ar 23 Hydref 2014. Cynhaliwyd ei angladd yn Eglwys St. Thomas, Abertawe, lle yr oedd wedi priodi Julie. Cafodd yr emyn Calon Lân ei ganu yn yr angladd gan Gantorion Gwalia. Fe'i amlosgwyd yn Amlosgfa Treforys a gwasgarwyd ei lwch yn y gerddi.

Cyfeiriadau

Categori:Cantorion Seisnig
Categori:Genedigaethau 1942
Categori:Marwolaethau 2014